Korvet kelas Kamorta

Korvet kelas Kamorta atau Projek 28 adalah sebuah kelas korvet peperangan anti kapal selam yang kini berada dalam perkhidmatan dengan Tentera Laut India. Kapal ini dibina oleh Garden Reach Shipbuilders & Engineers (GRSE), Kolkata, dan merupakan kapal korvet halimunan pertama yang dibina di India. Projek 28 telah diluluskan pada tahun 2003, dengan pembinaan kapal sulungnya, INS Kamorta dimulakan pada 12 Ogos 2005. Dua daripada empat buah korvet, INS Kamorta dan INS Kadmatt masing-masing telah ditauliahkan pada tahun 2014 dan 2016. Dua buah yang selebihnya, INS Kiltan dan INS Kavaratti kini sedang dibina dan dijangka akan siap pada tahun 2017.

Pelantar dan sistem dalaman utama kapal korvet ini direka dan dibina oleh firma tempatan. Kapal-kapal korvet dalam kelas ini dinamakan bersempena dengan nama pulau dalam Kepulauan Lakshadweep.

Korvet kelas Kamorta bertujuan untuk mengantikan korvet kelas Kora dan korvet kelas Abhay.

Eksport
Di bawah program pemodenan, Tentera Laut Filipina ingin membeli dua buah frigat ringan, dengan sesaran sebanyak , sepanjang , mampu belayar selaju  dan mampu belayar di laut lepas. Dalam proses bidaan, GRSE telah dipilih sebagai pembida terendah dalam kalangan para pesaing seperti Daewoo Shipbuilding & Marine Engineering, Hyundai Heavy Industries dan Navantia. Perjanjian ini dikatakan berkos lebih daripada . Bagaimanapun, berdasarkan penilaian selepas kelayakan, perjanjian dengan GRSE telah dibatalkan atas alasan tidak memenuhi keupayaan kewangan

Kritikan
Pada berat 3400 tan, kapal ini dihujah sebagai sebuah frigat kecil berbanding sebuah korvet, dan tidak dipersenjatai secukupnya. Dikatakan juga bahawa Tentera Laut India inginkan sebuah kapal frigat seberat 3400 tan persenjataan seperti sebuah korvet seberat 1200 tan.

Lihat juga
Senarai kapal aktif dalam Tentera Laut India
Kapal masa depan Tentera Laut India

Rujukan

Pautan luar

 
 P-28 Specifications – Global Security
 Kamorta Class Analysis - Defencyclopedia 

 
Kelas korvet